|  |
| --- |
| http://mserver/images/DocFlow/Emblem.jpg**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ** **ԿՈՏԱՅՔԻ ՄԱՐԶ** **ՉԱՐԵՆՑԱՎԱՆԻ ՀԱՄԱՅՆՔԱՊԵՏԱՐԱՆգիծ** |
| **ՀՀ, Կոտայքի մարզ, ք. Չարենցավան 2501, Կ.Դեմիրճյանի անվ. հրապարակ 1,Հեռ. (226) 43434,Էլ. փոստ charentsavan.kotayq@mta.gov.am** |   |

**Արձանագրություն**

<<Նյու Իդա>> ընկերության կողմից ներկայացված ՀՀ Կոտայքի մարզի Սոլակի ածխաթթվային հանքային ջրի հանքավայրի թիվ 34/70 հորատանցքից հանքային ջրի արդյունահանման աշխատանքների՝ շրջակա միջավայրի վրա ազդեցության նախնական գնահատման հայտի վերաբերյալ հանրային 2-րդ քննարկման

14.06.2018

Հանրային քննարկումը կազմակերպվել էր Բջնիի վարչական ղեկավարի նստավայրում: Քննարկմանը ներկա էին <<Նյու Իդա>> ընկերության տնօրեն Լուո Գանգը, ընկերության ներկայացուցիչներ Յուրի Սարգսյանը, Սուսաննա Ստեփանյանն ու Արսեն Թավադյանը, Բնապահպանության նախարարության <<Շրջակա միջավայրի վրա փարձաքննական կենտրոն>> ՊՈԱԿ-ի մասնագետ Զարուհի Զուռնաչյանը, Բջնիի վարչական ղեկավար Արմեն Մաթևոսյանը, համայնքապետարանի աշխատակիցներ, ավագանու անդամներ, բնակիչներ:

Նախ ընկերության փաստաբան Արսեն Թավադյանը ներկայացրեց նախորդ հանրային քննարկումից հետո ընկերության կատարած աշխատանքը՝ ծրագրում կատարված լրամշակումները, նշեց, որ հիմա ընկերությանը տրվել է տեխնիկական առաջադրանք: Արսեն Թավադյանի խոսքով ընկերության շահերից է բխում այստեղ գործարան կառուցելն ու հանքային ջուր արտահանելը, քանի որ ընկերությունը սպառման խնդիր չունի:

Բնապահպանության նախարարության <<Շրջակա միջավայրի վրա փորձաքննական կենտրոն>> ՊՈԱԿ-ի մասնագետ Զարուհի Զուռնաչյանը ներկայացրեց շրջակա միջավայրի վրա ազդեցության նախնական գնահատման ընթացակարգը:

Գյուղի բնակիչները հարցեր բարձրացրին բնապահպանական ռիսկերի, թափոնների, ընկերության սոցիալական պատասխանատվության, աշխատատեղերի, գյուղում ֆիրմային խանութ հիմնելու, հանքային ջրի անվան, գործընթաց գյուղում սկսելու ժամկետների մասին:

Բնապահպանության նախարարության <<Շրջակա միջավայրի վրա փորձաքննական կենտրոն>> ՊՈԱԿ-ի մասնագետ Զարուհի Զուռնաչյանը նշեց, որ մինչև ընկերությունը շահագործման թույլտվություն չստանա, ժամկետների մասին չեն կարող խոսել:

Ավագանու անդամները հետաքրքվեցին գյուղում զբոսաշրջության զարգացման հեռանկարների առումով ընկերության ծրագրերի մասին:

<<Նյու Իդա>> ընկերության ներկայացուցիչ Յուրիկ Սարգսյանը նշեց, որ ընկերության ներկայացուցիչները՝ հատկապես տնօրեն Լուո Գանգը, տպավորված են Բջնիի գեղեցկությամբ և տեսարժան վայրերով, և նախնական ծրագրեր կան, սակայն դրա համար նախ պետք է ստանալ հանքային ջրի արդյունահանման թույլտվություն:

Հանրային քննարկման վերջում խոսեց ընկերության տնօրեն Լուո Գանգը: Նա շնորհակալություն հայտնեց հյուրընկալության և հետաքրքրության համար, երկկողմանի երկարատև համագործակցության հույս հայտնեց

Քննարկումների

 պատասխանատու՝ համայնքի ղեկավար Հակոբ Շահգալդյան

 Վարող՝ Բջնիի վարչական ղեկավար Արմեն Մաթևոսյան

 Արձանագրող Սաթենիկ Բալաբեկյան

 «Նյու Իդա» ընկերության լիազորված անձ Սուսաննա Ստեփանյան